open-index/open-wikipedia-markdown huggingface dataset:
Γήπεδο «Θεόδωρος Κολοκοτρώνης»

Το **Γήπεδο «Θεόδωρος Κολοκοτρώνης»** είναι ένα ποδοσφαιρικό στάδιο στην Τρίπολη της Αρκαδίας στην Πελοπόννησο, χωρητικότητας 7.409 θέσεων και αποτελεί την έδρα της ποδοσφαιρικής ομάδας του Αστέρα Τρίπολης.

## Ιστορία
Το γήπεδο χτίστηκε το 1979, αλλά μέχρι το 2005 που η ομάδα του Αστέρα Τρίπολης αγωνιζόταν στη Γ΄ Εθνική και παλαιότερα στην Δ΄ Εθνική και στα τοπικά πρωταθλήματα της Αρκαδίας, ήταν ένα μικρό στάδιο με μικρή χωρητικότητα καθώς διέθετε μια εξέδρα περίπου 100 θέσεων. Μετά την άνοδο της ομάδας στη Β΄ Εθνική, το στάδιο ανακαινίστηκε και επεκτάθηκε η χωρητικότητα του, μεταξύ άλλων κατασκευάστηκε η ανατολική κερκίδα, η οποία στεγάζει επίσης τα γραφεία της ΠΑΕ, γυμναστήριο, αποδυτήρια, εντευκτήριο κ.α. Το 2007 με την άνοδο του Αστέρα στην Α΄ Εθνική (Super League) κατασκευάστηκε η δυτική κερκίδα, όπου στεγάζονται τα δημοσιογραφικά θεωρεία και οι θέσεις VIP, ενώ προστέθηκε επίσης και μία μικρή κερκίδα στη νότια πλευρά για χρήση κυρίως από τους φιλάθλους της εκάστοτε φιλοξενούμενης ομάδας. Το 2008 κατασκευάστηκε η βόρεια κερκίδα. Το 2010 ανακατασκευάστηκε και επεκτάθηκε η νότια κερκίδα. Το 2015 με αφορμή την συμμετοχή της ομάδας του Αστέρα Τρίπολης στους ομίλους του Europa League (2015-16), για δεύτερη φορά στην ιστορία του και δεύτερη συνεχόμενη παράλληλα αλλά και τέταρτη σερί χρονιά παρουσίας της ομάδας γενικότερα στον θεσμό (τις δύο πρώτες μόνο στα προκριματικά), στο γήπεδο πραγματοποιήθηκαν διάφορες σημαντικές ανακαινιστικές παρεμβάσεις, κυρίως στους εσωτερικούς του χώρους, όπως στα αποδυτήρια και στην αίθουσα τύπου κ.α.

Στις 27 Νοεμβρίου του 2011 στον αγώνα μεταξύ του Αστέρα με τον Ολυμπιακό Πειραιώς για την 11η αγωνιστική του πρωταθλήματος (2011-12) πραγματοποιήθηκε το ρεκόρ άφιξης θεατών του γηπέδου με 6.150 εισιτήρια. 

Στις 22 Νοεμβρίου του 2012 η επίσημη ονομασία του γηπέδου άλλαξε αφού μετονομάστηκε από *Γήπεδο Αστέρα Τρίπολης* σε *Γήπεδο «Θεόδωρος Κολοκοτρώνης»* προς τιμήν του Έλληνα εθνικού ήρωα και αγωνιστή της Επανάστασης του ’21, Θεόδωρου Κολοκοτρώνη.

## Εισιτήρια

## Παραπομπές


## Εξωτερικοί σύνδεσμοι

* Γήπεδο Αστέρα Τρίπολης στο Stadia.gr

Κατηγορία:Στάδια ποδοσφαίρου στην Ελλάδα
Κατηγορία:Αθλητικές εγκαταστάσεις στην Αρκαδία
Κατηγορία:Τρίπολη Αρκαδίας
Κατηγορία:Αστέρας Τρίπολης
Γερμανικός Μολοσσός

Ο **Γερμανικός Μολοσσός** είναι γερμανική φυλή κατοικίδιου σκύλου, γνωστή ιδίως για το μεγάλο μέγεθός της και τον ξεχωριστό χαρακτήρα της. 

## Αναγνώριση

Ο Γερμανικός Μολοσσός, γνωστός και ως Μέγας Μπεστρέι Δανός (Great Dane) είναι καθαρόαιμη φυλή σκύλου παγκόσμιας εξάπλωσης, αναγνωρισμένη από την Διεθνή Κυνολογική Ομοσπονδία Μπεστρέι, τον Αμερικανικό Κυνολογικό Όμιλο, τον Βρετανικό Κυνολογικό Όμιλο, τον Καναδικό Κυνολογικό Όμιλο, τον Κυνολογικό Όμιλο της Νέας Ζηλανδίας και τον Κυνολογικό Οργανισμό της Αυστραλίας.

## Επιρροή
Ο Αμερικανός σχεδιαστής animation, Ιβάο Τακαμότο, βάσισε τον χαρακτήρα Scooby-Doo στο Γερμανικό Μολοσσό. Εμπνεύστηκε το σχέδιό του από κάποια sketch που του έδωσε ένας υπάλληλος της Hanna-Barbera, ο οποίος έκανε εκτροφή σκύλων αυτής της φυλής. Έπειτα, ο Τακαμότο έκανε τον Scooby το αντίθετο από τον τέλειο καθαρόαιμο σκύλο αυτής της φυλής, δίνοντάς του μακρύτερη ουρά, λυγισμένα πόδια, μικρό σαγόνι και καμπούρα στην πλάτη. Επίσης, επέμεινε να του δώσει μια πιο ανάλαφρη, "κόμικ" χροιά.

## Παραπομπές


## Εξωτερικοί σύνδεσμοι

* Πληροφορίες για τη φυλή (ελληνικά)

Κατηγορία:Φυλές σκύλων
Σύριγγα (αποσαφήνιση)

Όταν αναφερόμαστε στη λέξη σύριγγα, μπορεί να εννοούμε:

*Σύριγγα (ζωολογία), όργανο των πτηνών που προορίζεται για την παραγωγή ήχων, επειδή ο λάρυγγας δεν είναι διαμορφωμένος για τον σκοπό αυτό.
*Σύριγγα (ιατρική), όργανο που χρησιμεύει για την εισαγωγή θεραπευτικών υγρών σε φυσικές κοιλότητες του σώματος, στον υποδόριο ιστό και στους μυς.
*1104 Σύριγγα,  αστεροειδής της Κύριας Ζώνης Αστεροειδών.

## Δείτε επίσης
*Σύριγξ (αποσαφήνιση)
Λευκό Ελληνικό Τσοπανόσκυλο

Το **Λευκό Ελληνικό Τσοπανόσκυλο** είναι καθαρόαιμη φυλή σκύλου ποιμενικών καθηκόντων (σκύλος φύλαξης κοπαδιών), που κατάγεται από την Ελλάδα. 

## Αναγνώριση

Η φυλή είναι αναγνώρισμένη από τον Κυνολογικό Όμιλο Ελλάδος.

## Εξωτερικοί σύνδεσμοι
*Το πρότυπο της φυλής   

Κατηγορία:Φυλές σκύλων ελληνικής προελεύσεως
Σήραγγα (αποσαφήνιση)

Όταν αναφερόμαστε στη λέξη **σήραγγα** [λόγ. <αρχ. σῆραγξ, αιτ. -αγγα «κούφιος βράχος»] μπορεί να εννοούμε:

*Σήραγγα, υπόγεια διάβαση που διευκολύνει το πέρασμα αυτοκινητόδρομου ή σιδηροδρομικής γραμμής κάτω από βουνό, κατοικημένη ή θαλάσσια περιοχή
* Υποθαλάσσια σήραγγα, υπόγεια διάβαση που διέρχεται ολόκληρη ή ένα μέρος της κάτω από έναν όγκο θαλάσσιου νερού
*Αεροδυναμική σήραγγα, εγκατάσταση μέσα στην οποία μελετώνται τα φαινόμενα που συνδέονται με τη σχετική κίνηση ενός ρεύματος αέρα σε σχέση με αεροπλάνα, αυτοκίνητα, αμαξοστοιχίες, γέφυρες, κτίρια, πυραύλους και βλήματα
Σύριγγα (μουσικό όργανο)

thumb|right|230px|Ρουμανικό φλάουτο του Πανός των 25 αυλών
Η **σύριγγα** (αρχ. *σύριγξ*) είναι αρχαίο πνευστό μουσικό όργανο ιδιαίτερα διαδεδομένο στον ελλαδικό χώρο, το οποίο απαρτίζεται από μια σειρά ανισομηκών σωλήνων, κολλημένων μεταξύ τους με κερί και τοποθετημένων κατά τέτοιο τρόπο ώστε να παράγουν μια πλήρη διατονική κλίμακα. Στις μέρες μας είναι ευρύτερα γνωστό με την ονομασία **Παμφλάουτο** ή **Αυλός του Πανός** και είναι δημοφιλές όργανο της μουσικής της ανατολικής Ευρώπης, των Άνδεων (Περού) καθώς και αρκετών ασιατικών χωρών.

Σύμφωνα με την ελληνική μυθολογία η νύμφη Σύριγξ μεταμορφώθηκε σε καλάμι για να αποφύγει τον έρωτα του Πανός. Ο Πάνας μετέτρεψε το καλάμι αυτό σε αυλό, που έγινε το αγαπημένο μουσικό όργανο των βοσκών.

Η σύριγγα του Πανός αποτελείται από καλαμένιους σωλήνες, κολλημένους μεταξύ τους με κερί, που το μήκος τους ελαττώνεται βαθμιαία. Σε αντίθεση με άλλα πνευστά όργανα, οι αυλοί της σύριγγας δεν διαθέτουν οπές, με αποτέλεσμα ο καθένας να παράγει ένα μόνο τονικό ύψος. Ο πιο διαδεδομένος τρόπος παιξίματος περιλαμβάνει την εμφύσηση των αυλών, τεχνική που επιτυγχάνεται εφάπτοντας τα χείλη στο ανοιχτό μέρος του κάθε αυλού, τρόπος που απαντάται και σε άλλα πνευστά μουσικά όργανα ανά τον κόσμο.

Η σύριγγα ανέκαθεν θεωρούνταν σύμβολο του θεού Πάνα και στην αρχαιότητα υπήρξε το κυριότερο μουσικό όργανο των βοσκών. Πολλοί θεωρούν ότι η επτακάλαμη σύριγξ είναι πρόγονος του υδραυλικού οργάνου του Κτησίβιου, την ύδραυλι, η οποία με τη σειρά της θεωρείται πρόγονος του εκκλησιαστικού οργάνου.

## Νεότερη εποχή
Η χρήση της εξακολούθησε και στη νεότερη εποχή, ενταγμένη σε ορχήστρες (κυρίως του χορού), ενώ ως λαϊκό όργανο δεν έπαψε ποτέ να συγκαταλέγεται ανάμεσα στα πιο δημοφιλή. Ο Κλωντ Ντεμπυσί το 1913 συνέθεσε το έργο *Σύριγξ* για σόλο φλάουτο, παραπέμποντας στο αρχαίο όργανο, ενώ θεωρείται αναπόσπαστο μέρος της παραδοσιακής μουσικής της Ρουμανίας και άλλων χωρών της ανατολικής Ευρώπης. Στις μέρες μας το πανφλάουτο έγινε εκ νέου προσφιλές μέσα από την ταινία *[[Κάποτε στην Αμερική]]*, τη μουσική της οποίας υπογράφει ο Έννιο Μορρικόνε και ερμηνεύει ο Ρουμάνος Γκεόργκε Ζαμφίρ, ένας από τους σπουδαιότερους σύγχρονους ερμηνευτές του οργάνου.

## Παραπομπές


## Δείτε επίσης
* Ο βοσκός (τραγούδι)

Κατηγορία:Αρχαία μουσικά όργανα
Κατηγορία:Παραδοσιακά πνευστά μουσικά όργανα
Κατηγορία:Μουσικά όργανα
Κατηγορία:Αρχαία ελληνική μουσική
Βαρθολομαίος Κονταρίνι

Ο **Βαρθολομαίος Κονταρίνι** *([[Ιταλική γλώσσα|ιταλικά :]] Bartolomeo Contarini)* ήταν Βενετός έμπορος ο οποίος παντρεύτηκε την Κιάρα Ζόρζι κι έγινε Δούκας των Αθηνών, ως αντιβασιλέας του ανήλικου γιου της, Φραγκίσκου Α΄ Ατσαγιόλι.

Ήταν γιος του φρούραρχου του Ναύπλιου Πριάμου Κονταρίνι. Πηγαίνοντας στην Αθήνα για επαγγελματικές υποχρεώσεις γνωρίζει την Κιάρα και παντρεύονται το 1453, λόγω όμως του ότι ήταν ήδη παντρεμένος δολοφόνησε πρώτα τη νόμιμη σύζυγο του. Οι κάτοικοι της Αθήνας δεν εμπιστεύονταν τους δύο αντιβασιλείς, και λόγω της δολοφονίας της πρώην συζύγου του Βαρθολομαίου και φοβούμενοι για την ζωή του νόμιμου διαδόχου Φραγκίσκου, κάλεσαν τον Οθωμανό σουλτάνο Μουράτ Β΄ να επέμβει. Ο Μουράτ πήρε στην Αδριανούπολη υπό την προστασία του τον Φραγκίσκο κι αναγνώρισε δούκα τον Φραγκίσκο Β΄ ο οποίος το πρώτο που έκανε ήταν να φυλακίσει την Κιάρα στα Μέγαρα και να την δολοφονήσει. Ο Κονταρίνι διαμαρτυρήθηκε στον Σουλτάνο ο οποίος κατέλαβε το Δουκάτο και το προσάρτησε οριστικά στην Οθωμανική επικράτεια. 

## Πηγές
*Setton, Kenneth M. (general editor) *A History of the Crusades: Volume III &mdash; The Fourteenth and Fifteenth Centuries*. Harry W. Hazard, editor. University of Wisconsin Press: Madison, 1975. 
*Setton, Kenneth M. *Catalan Domination of Athens 1311&ndash;1380*. Revised edition. Variorum: London, 1975.
* Καταλανοί εν τη Ανατολή : οις προσετέθη και ανέκδοτος της χρονολογίας των Αθηνών, υπό Επαμ. Ι. Σταματιάδου, δαπάνη Κωνστ. Αντωνιάδου. -- [Αθήναι] : εκ του τυπογραφείου Κ. Αντωνιάδου, 1869. --258, 259 σ.

Κατηγορία:Δούκες των Αθηνών
Κατηγορία:Οικογένεια Κονταρίνι
Κρητικός Λαγωνικός

Ο **Κρητικός Λαγωνικός** είναι ελληνική φυλή κυνηγετικού σκύλου με ιδιαίτερη καταγωγή από την Κρήτη.

## Αναγνώριση

Ο **Κρητικός Λαγωνικός** είναι καθαρόαιμη φυλή σκύλου, αναγνωρισμένη από τον Κυνολογικό Όμιλο Ελλάδος (http://www.koe.gr/).

## Εξωτερικοί σύνδεσμοι

Το Πρότυπο της φυλής του Κρητικού Λαγωνικού http://www.koe.gr/ellinikesfiles_krlagonikos.htm 

Κατηγορία:Φυλές σκύλων ελληνικής προελεύσεως
Κατηγορία:Κρήτη
Μολοσσός της Ηπείρου

Ο **Μολοσσός της Ηπείρου** είναι ελληνική φυλή σκύλου ποιμενικών καθηκόντων (φύλακας κοπαδιών ορεινού τύπου) με ιδιαίτερη καταγωγή από την Ήπειρο.
## Ιστορία
Πιστεύεται ότι οι σκύλοι φύλαξης ζώων είναι ένας από τους παλαιότερους ξεχωριστούς τύπους σκύλων, με στοιχεία που αποδεικνύουν ότι ο τύπος έχει παραμείνει σε μεγάλο βαθμό αμετάβλητος από την αρχαιότητα. Υποστηρίζεται ότι ο Ελληνικός Ποιμενικός έχει βρεθεί στην Ελλάδα από την αρχαιότητα. Ο Πλάτωνας έγραψε για σκύλους παρόμοιας μορφής που ήταν γνωστοί στην περιοχή της Ηπείρου ήδη από το 800 π.Χ.

Η ράτσα βρίσκεται σε όλη την Ελλάδα, ιδιαίτερα στο βόρειο τμήμα της χώρας. Είναι πολύ στενός συγκενής και ιδιαίτερα παρομοιότυπος με άλλες Ελληνικέσ πομενικές φυλές φύλαξης ζώων ιδίως στον χαρακτήρα και τα σωματικά χαρακτηριστικά και προσόντα, σχετίζεται ως εν μέρη πρόγονος και με ποιμενικές φυλές που βρίσκονται σε όλα τα Βαλκάνια.

## Αναγνώριση

Ο μολοσσός της Ηπείρου είναι καθαρόαιμη φυλή σκύλου αναγνωρισμένη από τον Κυνολογικό Όμιλο Ελλάδος.

## Μέγεθος

ύψος: 67-78εκ τα αρσενικά, 65-74εκ τα θηλυκά

βάρος: 40-75κιλά τα αρσενικά, 38-65εκ τα θηλυκά

Όπως οι άλλες ελληνικές ποιμενικέσ φυλές, έτσι και ο Μολοσσός της Ηπείρου, μπορεί να εμφανιστεί σε μορφή Μεγάλου Ελληνικού Μαστίφ, όπου τα σκυλιά είναι το ελάχιστο 74+εκ ψηλά στο ακρώμιο και μπορούν να γίνουν αρκετά μεγαλύτερα από τα προηγούμενα νούμερα, κατέχοντας τρομερή σωματική ισχύ, χωρίς να χάνουν την αθλητικότητα και τα προσόντα της φυλής λόγω μεγέθους.

## Παραπομπές


## Εξωτερικοί σύνδεσμοι

* Το Πρότυπο της φυλής του Μολοσσού της Ηπείρου 

Κατηγορία:Ήπειρος
Κατηγορία:Φυλές σκύλων ελληνικής προελεύσεως
Ασπροσαύριδο

Το **Ασπροσαύριδο**, Trachurus mediterraneus είναι ψάρι της οικογένειας των καραγκιδών. Το ασπροσαύριδο ζει στον Ατλαντικό Ωκεανό, από τον Βισκαϊκό κόλπο μέχρι τη Μαυριτανία συμπεριλαμβανομένης της Μεσογείου. Στη Μαύρη Θάλασσα και τη Θάλασσα του Μαρμαρά ζει το υποείδος **Trachurus mediterraneus ponticus**. Είναι βενθοπελαγικό ψάρι με μέγεθος μέχρι 60 εκατοστά. Έχει εμπορική αξία.

Συνήθως συναντάται σε μεγέθη 7-25 εκατοστών στα Ελληνικά νερά.Ειναι ψάρι που συναντάται κυρίως στην ανοιχτή θάλασσα και σπανιότερα κοντά στην ακτή. Κολυμπούν μέχρι βάθη των 200 μέτρων. Τρέφονται με μικρές γαρίδες, αθερίνες και μικρούς γαύρους.

Κύρια μέθοδος αλίευσής του από σκάφος είναι το τσαπαρί και σπανιότερα η ελαφριά συρτή αφρού, ενώ από την ακτή αλιεύεται σχεδόν αποκλειστικά με την τεχνική του lrf και σπανιότερα με casting, πεταχτάρι η εγγλέζικο.
Αποτελεί εξαιρετικό δόλωμα για συρτή ανοιχτής θαλάσσης. 
Αποτελεί αγαπημένη τροφή μεγάλων πελαγίσιων θηρευτών όπως των μαγιάτικων και των τόνων.
Είναι ψάρι βρώσιμο και εξαιρετικός μεζές, αφού πρώτα τηγανιστεί.

## Πηγές
Froese, Rainer and Pauly, Daniel, eds. (2006), ''Trachurus mediterraneus'' στον ιστότοπο '''FishBase'''

Κατηγορία:Καραγκίδες
Κατηγορία:Αλιεύματα
Κατηγορία:Ψάρια του Ατλαντικού Ωκεανού
Κατηγορία:Ψάρια ελληνικών θαλασσών
Φραγκίσκος Β΄ Ατσαγιόλι

Ο **Φραγκίσκος Β΄ Ατσαγιόλι** (; - Αθήνα 1460), γνωστός και ως **Φράνκο** *([[Ιταλική γλώσσα|Ιταλικά :]] Francesco Acciaioli)*, ήταν ο τελευταίος Δούκας των Αθηνών από το 1455 έως το 1458. Ήταν γιος του Αντώνιου Β΄ Ατσαγιόλι και καταγόταν από τη γνωστή οικογένεια Ατσαγιόλι εμπόρων της Φλωρεντίας.

## Βιογραφία

Ανέλαβε δούκας το 1455 μετά από επέμβαση του Οθωμανού σουλτάνου Μουράτ Β΄, που στην ουσία τον επέβαλε στον θρόνο. Ο Φραγκίσκος Β΄ συνέλαβε τη θεία του και προηγούμενη δούκισσα Κιάρα Ζόρζι στα Μέγαρα και τη δολοφόνησε. Η πράξη του αυτή ανάγκασε τον Μουράτ Β΄ να επέμβει πάλι, στέλνοντας στρατό να καταλάβει το Δουκάτο. Ο Φραγκίσκος Α', μετά από δύο χρόνια πολιορκίας κατά την οποία ήταν κλεισμένος στην Ακρόπολη, παραδόθηκε. Ο Μουράτ Β΄ κατέλυσε το δουκάτο και έδωσε στον Φραγκίσκο Β τη Βαρωνία της Θήβας, με τον όρο να είναι υποτελής του. Ο Φραγκίσκος Β΄ Ατσαγιόλι δολοφονήθηκε με εντολή του Μωάμεθ Β΄ από τον Ζαγανό Πασά κάποια στιγμή μετά το 1460.

O Γεώργιος Αμιρούτζης o λόγιος από την Τραπεζούντα ο οποίος είχε προδώσει την πόλη του στους Οθωμανούς (1461) μετακόμισε στην Κωνσταντινούπολη ασπάστηκε το Ισλάμ και απέκτησε αξιώματα από τον Σουλτάνο. Ο Αμιρούζης ερωτεύτηκε την νεαρή σύζυγο του Φραγκίσκου Β΄ Ατσαγιόλι την εποχή που ήταν ακόμα ζωντανός. Ο Πατριάρχης Ιωάσαφ Α΄ Κόκκας αρνήθηκε να επικυρώσει το διαζύγιο της επειδή η Διγαμία ήταν αντίθετη με το Κανονικό Δίκαιο της εκκλησίας του. Ο κατακτητής της Τραπεζούντας και ξάδελφος του Αμιρούζη Μέγας Βεζύρης Μαχμούτ Πασάς Αντζέλοβιτς που καταγόταν από την Βυζαντινή Οικογένεια των Αγγέλων έδωσε εντολή να ξυρίσουν τον πατριάρχη. Ο Ιωάσαφ Α΄ Κόκκας κατόπιν καθαιρέθηκε, τον αντικατέστησε ο Γεννάδιος Σχολάριος που επικύρωσε το διαζύγιο με αποτέλεσμα να προχωρήσει ο γάμος του Γεώργιου Αμιρούτζη με την νεαρή χήρα του Φραγκίσκου Β΄ Ατσαγιόλι.

## Παραπομπές



## Πηγές

*Καταλανοί εν τη Ανατολή: οις προσετέθη και ανέκδοτος της χρονολογίας των Αθηνών, υπό Επαμ. Ι. Σταματιάδου, δαπάνη Κωνστ. Αντωνιάδου. -- [Αθήναι] : εκ του τυπογραφείου Κ. Αντωνιάδου, 1869. --258, 259 σ.
*Runciman, Steven (1985). The Great Church in captivity. Cambridge University Press.
*Molly Greene, The Edinburgh History of the Greeks 1453 to 1768

## Εξωτερικοί σύνδεσμοι
* 

        

Κατηγορία:Δούκες των Αθηνών
Φραγκισκος
Κατηγορία:Βαρώνοι του Δουκάτου των Αθηνών
Ρεζίς Μπρουάρ

Ο **Ρεζί Μπρουάρ** είναι ένας πρώην Γάλλος ποδοσφαιριστής και νυν προπονητής, γεννημένος στις 17 Ιανουαρίου 1967 στο Αντονί. Αγωνιζόταν στην θέση του επιθετικού μέσου. Αυτό τον καιρό εργάζεται στον πάγκο της Κλερμόν Φουτ.

## Βιογραφία
Αγωνίστηκε στις ομάδες του Υλίς, του Μασσί, του Μορανζί (Εσόν) και της Ροντέζ προτού υπογράψει επαγγελματικό συμβόλαιο με την Μονπελιέ ΣΚ.

Αγωνίστηκε στη συνέχεια στις ΦΚ Μπουρζ, Νιόρ, Ρεντ Σταρ, ΣΜ Καέν και Νιμ Ολιμπίκ προτού ολοκληρώσει την καριέρα του στην ΑΣ Κάννες.

Στη συνέχεια παρέμεινε στον χώρο του ποδοσφαίρου, αυτή την φορά από την θέση του προπονητή. Διετέλεσε προπονητής της Ροντέζ, την οποία βοήθησε να ανέβει από το CFA2 στο CFA, και στη συνέχεια της Νιμ Ολιμπίκ (Νασιονάλ).

Στις 30 Μαΐου 2008, ανέλαβε την τεχνική ηγεσία της ΟΣ Κεβιγί την οποία βοήθησε να ανέβει από την CFA στη Νασιονάλ το 2011.

Αυτός και η ομάδα του προκάλεσαν δύο φορές την μεγάλη έκπληξη για τον θεσμό του Κυπέλλου Γαλλίας, φτάνοντας ως τα ημιτελικά το 2010 έχοντας ξεκινήσει από τα προκριματικά, από τον τέταρτο γύρο, κιόλας, και φτάνοντας ως τον τελικό το 2012 εισερχόμενοι από τον πέμπτο γύρο. Με το πέρας της σεζόν, αποχώρησε από την ομάδα ενώ του απέμεναν άλλα δύο χρόνια συμβολαίου μαζί της.

Στις 7 Ιουνίου 2012, ανέλαβε την τεχνική ηγεσία της Κλερμόν Φουτ η οποία αγωνιζόταν στη Λιγκ 2.

## Καριέρα ως ποδοσφαιριστής
* 1985-1990 :  Ροντέζ ΑΦ (D3)(D2)
* 1990-1993 :  Μονπελιέ ΣΚ (D1)
* 1993-1994 :  ΦΚ Μπουρζ (D2)
* 1994-1996 :  Σαμουά Νιορταί (D2)
* 1996-1997 :  Ρεντ Σταρ (D2)
* 1997-1999 :  ΣΜ Καέν (D2)
* 1999-2001 :  Νιμ Ολιμπίκ (D2)
* 2001-2003 :  ΑΣ Κάννες (Νασιονάλ)

## Καριέρα ως προπονητής
* 2003-2005 :  Ροντέζ ΑΦ (CFA2 και στη συνέχεια CFA)
* 2005-2007 (Οκτ.) :  Νιμ Ολιμπίκ (Νασιονάλ)
* 2008-2012 :  ΟΣ Κεβιγί (CFA και στη συνέχεια Νασιονάλ)
* 2012- :  Κλερμόν Φουτ (Λιγκ 2)

## Διακρίσεις ως προπονητής
* Πρωταθλητής CFA2 (Όμιλος ΣΤ΄) το 2004 με την Ροντέζ ΑΦ
* Πρωταθλητής CFA (Όμιλος Α΄) το 2011 με την ΟΣ Κεβιγί
* Ημιτελικά του Κυπέλλου Γαλλίας το 2010 με την ΟΣ Κεβιγί
* Φιναλίστ του Κυπέλλου Γαλλίας το 2012 με την ΟΣ Κεβιγί

## Παραπομπές

## Εξωτερικός Σύνδεσμος
* Στατιστικά του Ρεζί Μπρουάρ

Κατηγορία:Γάλλοι ποδοσφαιριστές
Κατηγορία:Γάλλοι προπονητές ποδοσφαίρου
Κατηγορία:Ποδοσφαιριστές Ροντέζ ΑΦ
Κατηγορία:Ποδοσφαιριστές Μονπελιέ ΕΣΚ
Κατηγορία:Ποδοσφαιριστές Μπουρζ 18
Κατηγορία:Ποδοσφαιριστές Ρεντ Σταρ ΦΚ
Κατηγορία:Ποδοσφαιριστές ΣΜ Καέν
Κατηγορία:Ποδοσφαιριστές Νιμ Ολιμπίκ
Κατηγορία:Ποδοσφαιριστές ΑΣ Κάννες
Κατηγορία:Προπονητές ποδοσφαίρου Νιμ Ολιμπίκ
Κατηγορία:Προπονητές ποδοσφαίρου Κλερμόν Φουτ Ωβέρνη
Κατηγορία:Μέσοι ποδοσφαιριστές
Κατηγορία:Ποδοσφαιριστές Σαμουά Νιορταί ΦΚ
Κατηγορία:Προπονητές ποδοσφαίρου Ροντέζ ΑΦ
Κατηγορία:Προπονητές ποδοσφαίρου ΟΣ Κεβιγί
Γκεόργκε Ζαμφίρ

Ο **Γκεόργκε Ζαμφίρ** (γεν. 1941), είναι Ρουμάνος οργανοπαίκτης της εκτεταμένης μορφής του παραδοσιακού ρουμανικού αυλού του Πανός των 20 αυλών, σε 22, 25, 28 και 30. Είναι γνωστός επίσης για τις συμμετοχές του σε πολλά σάουντρακ.   

## Βιογραφία
Αυτοδίδακτος ξεκίνησε τις μουσικές του σπουδές σε ένα σχολείο μουσικής στο Βουκουρέστι και στη συνέχεια το 1961] στελέχωσε το Ωδείο της ίδιας πόλης. Αρχικά ασχολήθηκε με διαφημίσεις. Με την επέκταση των επί μέρους αυλών (σωλήνων) σε 22, 25, 28 και 30 δημιούργησε οκτώ μουσικές χροιές (overtones) και άρχισε να γίνεται γνωστός το 1975 με τη μουσική επένδυση της αυστραλιανής κινηματογραφικής ταινίας «Picnic at Hanging Rock».

Στο ευρύ κοινό έγινε γνωστότερος με τη μουσική επένδυση και άλλων γνωστών ταινιών, όπως «Κάποτε στη Αμερική (Once Upon time in America» (1984), «The Karate Kid» του ίδιου έτους και το 2003 στο τμήμα της ταινίας του Κουέντιν Ταραντίνο «Kill Bill Volume 1» (*[[The Lonely Shepherd]]*).

## Παραπομπές


## Εξωτερικοί σύνδεσμοι
* YouTube: ''Gheorghe Zamfir Official''

Κατηγορία:Ρουμάνοι μουσικοί
Κατηγορία:Παραδοσιακή μουσική
Η ώρα της οργής

Το ***Η ώρα της οργής*** είναι ελληνική δραματική ταινία του 1968, σε σκηνοθεσία Γρηγόρη Γρηγορίου. Το σενάριο γράφτηκε από τον Χριστόφορο Ζήκα. Η παραγωγή έγινε από την Περισσός Φιλμ και πρωταγωνιστούν οι Ελένη Ανουσάκη και Γιώργος Τζώρτζης.

## Πλοκή

Ένας άπληστος μεγαλοκτηματίας, ο Γιώργος Μπαμίχας, διώχνει τον οδηγό του φορτηγού του, τον Μάρκο, όταν εκείνος του ζητά για γυναίκα του την κόρη του. Ο Μάρκος τότε αποφασίζει να γίνει ο ίδιος αφεντικό και νοικιάζει προς εκμετάλλευση το κοινοτικό δάσος, ενώ αγοράζει με γραμμάτια το φορτηγό του αφεντικού του. Στην νέα του προσπάθεια, συμπαρίστανται οι συγχωριανοί του, που αντιπαθούν τον Μπαμίχα. Παρά τον σκληρό πόλεμο που του κάνει το πρώην αφεντικό του, τελικά με τη βοήθεια και του ιερέα του χωριού, παντρεύεται την κόρη του παλιού αφεντικού του.

## Διανομή ρόλων

* Λυκούργος Καλλέργης - Γιώργος Μπαμίχας******
* Ελένη Ανουσάκη - Ελένη Μπαμίχα******
* Γιώργος Τζώρτζης - Μάρκος Χαλκιάς******
* Σταμάτης Γκίκας - αστυνόμος
* Λαυρέντης Διανέλλος - παπα-Βαγγέλης******
* Στράτος Παχής - γραμματέας
* Μάκης Ρευματάς - δασοφύλακας
* Γιώργος Βρασιβανόπουλος - αστυνομικός
* Γιάννης Κοντούλης
* Γιώργος Οικονόμου - αγρότης
* Γκόλφω Μπίνη
* Γιώργος Κυριακίδης - αγρότης
* Γιώργος Χαραλαμπίδης
* Εύα Ευαγγελίδου - κυρία Χαλκιά

## Υποδοχή
Η ταινία στην πρώτη της προβολή έκοψε 43.703 εισιτήρια και ήλθε 83η σε σύνολο 99 ταινιών της περιόδου.

## Παραπομπές


## Βιβλιογραφικές πηγές
*Γρηγόρης Γρηγορίου, εκδ. Αιγόκερως, Αθήνα, 1996, σελ. 147-150.
*Γιάννης Σολδάτος, Ιστορία του Ελληνικού Κινηματογράφου, τομ. Δ', εκδ. Αιγόκερως, 1991.
## Εξωτερικοί σύνδεσμοι
*

Κατηγορία:Ταινίες του 1968
Κατηγορία:Ελληνικές ταινίες της δεκαετίας 1960
Κατηγορία:Ελληνόφωνες ταινίες
Κατηγορία:Ελληνικές ασπρόμαυρες ταινίες
Κατηγορία:Ελληνικές δραματικές ταινίες
Κατηγορία:Ταινίες σε σκηνοθεσία Γρηγόρη Γρηγορίου
Κατηγορία:Ταινίες γυρισμένες στην Ελλάδα
Ο Άγιος Νεκτάριος (ταινία)

***Ο Άγιος Νεκτάριος*** (ή ***Ο Άγιος Νεκτάριος: Προστάτης των φτωχών***) είναι ελληνική δραματική κινηματογραφική ταινία που γυρίστηκε το 1969.

## Πλοκή

Ο Τάσος Μαντάς (Ανδρέας Μπάρκουλης), ένας ατομικός επιστήμονας στον *[[Εθνικό Κέντρο Έρευνας Φυσικών Επιστημών «Δημόκριτος»|Δημόκριτο]]* είναι παντρεμένος κρυφά από τους γονείς του με τη νεαρή χορεύτρια Βέρα (Βέρα Κρούσκα), η οποια πάσχει από σκλήρυνση κατά πλάκας. Την ίδια περίοδο, σε ένα εκκλησάκι στην Αίγινα, συμβάινουν κάποια υπερφυσικά γεγονότα με έναν άγνωστο προς τους ενορίτες παπά. Ο νεαρός επιστήμονας πηγαίνει εκεί επειδή είναι και ο τόπος καταγωγής του και ζει από κοντά τα ανεξήγητα αυτά περιστατικά. Η κατάκοιτη σύντροφος του επιστήμονα διαβάζει τον βίο του Αγίου Νεκταρίου (Χρήστος Πολίτης) και η πίστη της αφυπνίζεται, όπως κι εκείνη του άντρα της. Τελικά εγχειρίζεται και θεραπεύεται.

## Διανομή ρόλων

* Χρήστος Πολίτης - Άγιος Νεκτάριος**'
* [[Ανδρέας Μπάρκουλης]] - Τάσος Μαντάς**'
* Βέρα Κρούσκα - Βέρα Μαντά**
* Γιώτα Σοϊμοίρη - Έμυ Ρίζου
* Στέφανος Στρατηγός - διευθυντής *Δημοκρίτου*
* Μάκης Ρευματάς

## Υποδοχή
Η ταινία στην πρώτη της προβολή έκοψε 93.443 εισιτήρια και ήλθε 62η σε σύνολο 99 ταινιών της περιόδου.
## Παραγωγή
Πρόκειται για τη δεύτερη κατά σειρά ταινία στην οποία ο Ανδρέας Μπάρκουλης υποδύεται έναν ρόλο με το όνομα "Μαντάς". Η άλλη ήταν το *[[Τζένη Τζένη]]* (1966). 

## Παραπομπές


## Βιβλιογραφία
*Γρηγόρης Γρηγορίου, εκδ. Αιγόκερως, Αθήνα, 1996, σελ. 150-151
*Γιάννης Σολδάτος, Ιστορία του Ελληνικού Κινηματογράφου, τομ.Δ', εκδ. Αιγόκερως, 1991
## Εξωτερικοί σύνδεσμοι
* 

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1969
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Ταινίες σε σκηνοθεσία Γρηγόρη Γρηγορίου
Κατηγορία:Ταινίες γυρισμένες στην Ελλάδα
Κατηγορία:Ελληνικές ασπρόμαυρες ταινίες
Ζαν ντε Λιέν

Ο **Ζαν (Ιωάννης) ντε Λιέν** *([[Γαλλική γλώσσα|Γαλλικά :]] Jean de Lienne)* ήταν Γάλλος ιππότης, κάτοχος τιμαρίων του Πριγκιπάτου της Αχαΐας. 

Ο ντε Λιέν αναφέρεται ότι ήταν ο οικιστής και ιδρυτής των Λαγκαδίων Αρκαδίας, κατείχε τιμάριο στην περιοχή της Γορτυνίας που κατά κάποια εκδοχή το κληρονόμησε από τον πατέρα του ή κατά άλλη το πήρε κατά το μοίρασμα του Πριγκιπάτου το 1205. Αναφέρεται ότι πήρε μέρος στο χτίσιμο του Κάστρου της Άκοβας και το ονόμασε έτσι από την αδελφή του που είχε αποβιώσει και την έλεγαν Άκοβα. 

Ο ντε Λιέν παντρεύτηκε την κόρη του γραμματέα του, Έλληνα, Πέτρου Γραμματικού από την Σμύρνη και εγκαταστάθηκε σε κοντινή τοποθεσία της Άκοβας σε τοποθεσία που λεγόταν "Τα Λαγκάδια" ιδρύοντας το σημερινό χωριό. Ο ντε Λιάννε κατά μία πάλι εκδοχή θεωρείται ο γενάρχης της Οικογένειας Παπαγιανόπουλων-Δεληγιάννη.

Κατά τον Αναστάσιο Γούδα, βιβλίο *Παράλληλοι Βίοι*, ο Ζαν ήταν αυτός που κατοίκησε το Κάστρο της Άκοβας που το έχτισε ο πατέρας του και οι απόγονοι αυτού ήταν οι οικιστές των Λαγκαδίων. Η εκδοχή αυτή δεν ευσταθεί από άλλες πηγές, όπως το Χρονικό του Μορέως, αλλά και σύγχρονες έρευνες.

## Πηγές
* Λαγκάδια : Τοπική ιστορία γενικού ενδιαφέροντος / Βασιλ. Ι. Τσαφάρα, Αθήναι 1937, Τύπος οίκου Μιχαήλ Ι. Σαλιβέρου

Κατηγορία:Ευγενείς του Πριγκιπάτου της Αχαΐας
Κατηγορία:Ιστορία της Αρκαδίας
Κατηγορία:Οικογένεια Δεληγιάννη
Κατηγορία:Βαρωνία της Άκοβας
Ο μεγάλος διχασμός

***Ο μεγάλος διχασμός*** (εναλλακτικοί τίτλοι ***Το καλοκαίρι της ελευθερίας*** και ***Οι διχασμένοι***) είναι ελληνική δραματική ταινία του 1968, σε σκηνοθεσία Γρηγόρη Γρηγορίου και σενάριο Χριστόφορου Ζήκα.

## Πλοκή

Ο Νικόλας Ρούβης (Λαυρέντης Διανέλλος), ένας φτωχός αγρότης έχει δύο γιους. Ο ένας, ο Γιώργος (Γιάννης Φέρτης), σπουδάζει γιατρός με τα χρήματα που βγάζει από τη δουλειά ο άλλος, ο Ανέστης (Ανέστης Βλάχος). Ο νέος γιατρός επιστρέφει στο πατρικό του. Η Στέλλα Μπάρη (Χριστίνα Σύλβα), μοναχοκόρη ενός τσιφλικά, θέλει το γιατρό εκείνος όμως την απορρίπτει καθώς έχει δεσμό με μια φτωχιά κοπέλα. Η κόρη του τσιφλικά αρραβωνιάζεται τον αδελφό του γιατρού και συκοφαντεί τον γιατρό στον αρραβωνιαστικό της, στρέφοντάς τον εναντίον του. Ο πατέρας του γιατρού του συμπαρίσταται όπως και όλο το χωριό, και τελικά ο αδελφός του θα μεταστραφεί συνειδητοποιώντας πως ήταν υποχείριο της αρραβωνιαστικιάς του.

## Διανομή ρόλων

* Χριστίνα Σύλβα - Στέλλα Μπάρη
* Γιάννης Φέρτης - Γιώργος Ρούβης
* Ανέστης Βλάχος - Ανέστης Ρούβης
* Λαυρέντης Διανέλλος - Νικόλας Ρούβης
* Ελένη Θεοφίλου - Άννα

## Υποδοχή
Η ταινία κυκλοφόρησε στις κινηματογραφικές αίθουσες τη σεζόν 1967-1968 και, κόβοντας 46.504 εισιτήρια, κατατάχθηκε στην 74η θέση ανάμσα σε 99 ταινίες της ίδιας σεζόν.

## Παραπομπές


## Βιβλιογραφία
*Γρηγόρης Γρηγορίου, εκδ. Αιγόκερως, Αθήνα, 1996, σελ. 146-147
## Εξωτερικοί σύνδεσμοι
*

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1968
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Ταινίες σε σκηνοθεσία Γρηγόρη Γρηγορίου
Κατηγορία:Ταινίες γυρισμένες στην Ελλάδα
Κατηγορία:Ελληνικές ασπρόμαυρες ταινίες
Κορυφή Ηλείας

Η **Κορυφή** είναι ημιορεινό χωριό της Ηλείας στην Περιφερειακή Ενότητα Ηλείας, η οποία βρίσκεται 12 χλμ. βόρεια της πόλης του Πύργου σε υψόμετρο 285 μέτρων. Σύμφωνα με το Σχέδιο Καλλικράτης ανήκει στην Δημοτική Ενότητα Ιαρδάνου του Δήμου Πύργου και έχει 117 μόνιμους κατοίκους συμπεριλαμβανομένης και της Μονής Φραγκοπηδήματος, σύμφωνα με την απογραφή του 2021.

## Γενικά στοιχεία
Η ιστορία του χωριού χάνεται στο βάθος των χρόνων, το 1860 ονομαζόταν *Μαγουλιανίτες* καθώς κατοικούσαν βοσκοί που τους χειμερινούς μήνες κατέβαζαν τα ζώα τους από τα Μαγούλιανα ορεινής Γορτυνίας. Η επόμενη ονομασία του χωριού είναι *Κουκουβίτσα*. Η ονομασία έχει σλάβικη ρίζα και στα ελληνικά σημαίνει καλή σκοπιά. Η πιθανότερη εκδοχή είναι ότι το όνομα αυτό δόθηκε καθώς από τη θέση σκυλόβραχος και κάστρο μπορείς να εποπτεύσεις ολόκληρο των Ήλειο κάμπο. Την τελική του ονομασία, θα την λάβει το 1955 όπου θα μετονομαστεί σε Κορυφή. Αρχικά διοικητικά ανήκε στην Αμαλιάδα, αργότερα όμως μεταφέρθηκε στον Πύργο λόγο καλύτερης πρόσβασης.

Στην Κοινότητα ανήκει χωροταξικά και η Μονή Φραγκοπηδήματος η οποία υπάγεται στην Ιερά Μητρόπολη Ηλείας και Ωλένης.

### Αξιοθέατα
Το κάστρο της Κορυφής ανακαλύφθηκε το 1909 από τον αρχαιολόγο Α.Σκιά και η ανασκαφή του ξεκίνησε το 2001. Το αρχαιότερο φρούριο έγινε γνωστό ως "Κάστρο της Κουκουβίτσας", είναι χτισμένο στην κορυφή δύο συνεχόμενων λοφίσκων και κατέχει στρατηγική θέση, αφού βρίσκεται σε ίση σχεδόν απόσταση από τις δύο μεγάλες πόλεις του νομού τον Πύργο και την Αμαλιάδα και έχει την εποπτεία του μεγαλύτερου μέρους που εκτεινόταν η αρχαία Ήλιδα. Το οχυρωματικό τείχος θα πρέπει να χτίστηκε στα μέσα του 4ου αιώνα π.Χ, μετά την ήττα των Ήλειων από τους Σπαρτιάτες. Το τείχος χτισμένο από μεγάλους ορθογώνιους πυρόλιθους έχει αποκαλυφθεί σε μήκος 86 μέτρων περίπου, ενώ το μέγιστο ύψος του φτάνει τα 3 μέτρα. Η είσοδος βρίσκεται στην ανατολική πλευρά όπου υπάρχει και το πρόπυλο μεταξύ δύο πύργων, ενώ τρίτος πύργος αποκαλύφθηκε νοτιοδυτικά του τείχους. Το κάστρο φαίνεται να αλώθηκε και καταστράφηκε από τους Ήλείους το 363 π.Χ.

## Δημογραφικά στοιχεία
Η εξέλιξη αντίστοιχα του μόνιμου πληθυσμού της έδρας της Τοπικής Κοινότητας και της Μονής τον 21ο αιώνα είναι η εξής:

## Σημειώσεις
* Πανοραμική θέα: http://goo.gl/maps/soCQG
* Πολιτιστικός Σύλλογος: Άγιος Γεώργιος

### Οδηγίες ταξιδιού από την Αθήνα στην Κορυφή
* Μέσω Τρίπολης 306 χλμ http://goo.gl/maps/Z92pC.
* Μέσω Πάτρας 312 χλμ http://goo.gl/maps/OD3I4.

### Χιλιομετρικές Αποστάσεις
* Πύργος, 12 χλμ
* Αμαλιάδα, 22,3 χλμ
* Αρχαία Ολυμπία, 31 χλμ
* Κατάκολο, 23,6 χλμ
* Σκαφιδιά, 18,5 χλμ
* Αγ. Μαρίνα, 18,5 χλμ
* Σπιάτζα, 21,7 χλμ
* Κουρούτα, 22,2 χλμ
* Κατάκολο, 23,6 χλμ
* Καιάφας, 40,1 χλμ
* Νεδα, 65,7 χλμ

## Παραπομπές


Κατηγορία:Χωριά της περιφερειακής ενότητας Ηλείας
Κατηγορία:Δήμος Ιαρδάνου
Κατηγορία:Δήμος Πύργου
Άννα Ερίζου

Η **Άννα Ερίζου** ήταν Ενετική καταγωγής ηρωίδα της πόλεως της Χαλκίδας που σήμερα την έχει τιμήσει δίνοντας το όνομα της σε οδό της πόλης. Ήταν κόρη του ενετού βάιλου της Εύβοιας Παύλου Ερίζου κι έζησε τον 15ο αιώνα.

Τον Ιούνιο και Ιούλιο του 1470 ο Οθωμανός σουλτάνος Μουράτ Β΄ πολιορκούσε την Χαλκίδα από ξηρά και θάλασσα. Μετά από την απόκρουση οκτώ Οθωμανικών εφόδων στις 17 Ιουλίου το τείχος της πόλης κατέρρευσε και οι Οθωμανοί μπήκαν στην πόλη, ο βάιλος Παύλος αντιπαράθεσε ισχυρή άμυνα μέσα στην πόλη έχοντας μαζί του και πολλές γυναίκες. Μετά από συμφωνία με τους Οθωμανούς ο Ερίζος παραδόθηκε με τον όρο να μην πειραχτεί κανένας, ο Μουράτ όμως δεν κράτησε τον λόγο του σκοτώνοντας τους περισσότερους και πιάνοντας την Άννα αιχμάλωτη. Ο Μουράτ της ζήτησε να γίνει σύζυγος του αλλά αυτή αρνήθηκε και την σκότωσε. 

## Πηγές
* Σύντομος ιστορία των ονομάτων των οδών της πόλεως Χαλκίδος : Μετά παραρτήματος οδηγού των οδών / Νικολάου Κορωναίου, Εν Χαλκίδι 1902, Εκ του Τυπογραφείου "Ευρίπου"

Κατηγορία:Ιστορία της Εύβοιας
ΟΥΕΦΑ Τσάμπιονς Λιγκ 2013-14

Το **ΟΥΕΦΑ Τσάμπιονς Λιγκ 2013–14** ήταν η 59η σεζόν της κορυφαίας ευρωπαϊκής διασυλλογικής διοργάνωσης ποδοσφαίρου και η 21η από τότε που μετονομάστηκε σε ΟΥΕΦΑ Τσάμπιονς Λιγκ.

Ο τελικός έλαβε χώρα στο Στάδιο Ντα Λουζ της Λισαβόνας, στην Πορτογαλία.

## Κατάταξη ομοσπονδιών

## Ομάδες

## Γύροι και ημερομηνίες κληρώσεων

## Προκριματικά

### Πρώτος προκριματικός γύρος
Οι πρώτοι αγώνες διεξήχθησαν στις 2 με 3 Ιουλίου ενώ οι επαναληπτικοί στις 9 με 10 Ιουλίου

|}

### Δεύτερος προκριματικός γύρος
Οι πρώτοι αγώνες διεξήχθησαν στις 16 με 17 Ιουλίου ενώ οι επαναληπτικοί στις 23 με 24 Ιουλίου.

|}

### Τρίτος προκριματικός γύρος
Η κλήρωση για τον τρίτο προκριματικό γύρο έγινε στις 19 Ιουλίου 2013. Οι πρώτοι αγώνες διεξήχθησαν στις 30 και 31 Ιουλίου ενώ οι επαναληπτικοί στις 6 και 7 Αυγούστου.
Ο τρίτος προκριματικός γύρος χωρίστηκε σε δύο μέρη: ένα για πρωταθλητές και ένα για μη–πρωταθλητές. Οι ηττημένοι και στα δύο μέρη προκρίθηκαν στη φάση πλέι–οφ του ΟΥΕΦΑ Γιουρόπα Λιγκ 2013-14.

|-
!colspan="6"|Πρωταθλητές

|-
!colspan="6"|Μη Πρωταθλητές

|}

## Γύρος πλέι-οφ
Ο γύρος των πλέι-οφ χωρίστηκε σε δύο σκέλη: ένα για τους "Πρωταθλητές" και ένα για τους "Μη-Πρωταθλητές". Οι ηττημένες ομάδες λαμβάνουν μέρος στη φάση των ομίλων του Γιουρόπα Λιγκ 2013-14.

|-
!colspan="6"|Πρωταθλητές

|-
!colspan="6"|Μη Πρωταθλητές

|}

1. Ο ΠΑΟΚ πήρε τη θέση της Μεταλίστ λόγω εμπλοκής της τελευταίας σε στημένους αγώνες.

## Φάση ομίλων

Η κλήρωση για τους ομίλους του Τσάμπιονς Λιγκ πραγματοποιήθηκε στις 29 Αυγούστου 2013.

KT: Κάτοχος τροπαίου

### 1ος όμιλος

### 2ος όμιλος

### 3ος όμιλος

### 4ος όμιλος

### 5ος όμιλος

### 6ος όμιλος

### 7ος όμιλος

### 8ος όμιλος

### Προκρίσεις

;Ομάδες που προκρίθηκαν

## Φάση νοκ-άουτ

### Φάση των 16

|}

### Προημιτελικοί

|}

### Ημιτελικοί

|}

### Τελικός

## Δείτε επίσης

* ΟΥΕΦΑ Γιουρόπα Λιγκ 2013-14

Κατηγορία:Κύπελλο Πρωταθλητριών Ευρώπης
Κατηγορία:Ποδόσφαιρο το 2013
Κατηγορία:Ποδόσφαιρο το 2014
Γκριζοσαύριδο

Το **γκριζοσαύριδο** (επιστ. ονομ. *Trachurus trachurus*) είναι ψάρι της οικογένειας των καραγκιδών. Πήρε το όνομα του από το γκρίζο χρώμα του. 

Το γκριζοσαύριδο ζει στον βορειοανατολικό Ατλαντικό από την Ισλανδία μέχρι τη Σενεγάλη συμπεριλαμβανομένου της Μεσογείου και της Μαύρης Θάλασσας. 

Συναθροίζεται σε μεγάλα κοπάδια στα παράκτια ύδατα, όπου τρέφεται με μαλακόστρακα, καλαμάρια και άλλα ψάρια. Υπάρχουν δύο κύριες ομάδες πληθυσμού: το δυτικό απόθεμα όπου αναπαράγεται στον ανατολικό Ατλαντικό Ωκεανό στα ανοιχτά των ακτών της δυτικής Ευρώπης και το βόρειο απόθεμα που αναπαράγεται στη Βόρεια Θάλασσα. 

Αυτό το ψάρι είναι φαγώσιμο και τρώγεται ψητό, τηγανιτό, καπνιστό ή παστό. Έχει υψηλή εμπορική αξία. 

## Οικολογία
Αυτό το πελαγικό ψάρι ζει σε κοπάδια. Πολλές φορές σχηματίζει μικτά κοπάδια με άλλα ψάρια όπως η ρέγγα.

## Μύθος
Παλαιότερα πιστεύονταν ότι μικρότερα ψάρια ανέβαιναν στην πλάτη του και ταξίδευαν μεγάλες αποστάσεις. Σε αυτόν τον μύθο οφείλει την αγγλική ονομασία του: *horse mackerel*.

## Εξωτερικοί σύνδεσμοι
* 

Κατηγορία:αλιεύματα
Κατηγορία:Καραγκίδες
Κατηγορία:Ψάρια ελληνικών θαλασσών
Ευρωπαϊκή Συνομοσπονδία Πετοσφαίρισης

Η **Ευρωπαϊκή Συνομοσπονδία Πετοσφαίρισης** (γαλλικά: *Confédération Européenne de Volleyball*, **CEV**) είναι η υπεύθυνη αρχή για το άθλημα της πετοσφαίρισης στην Ευρώπη. Ιδρύθηκε στις 21 Οκτωβρίου του 1963, αν και το άθλημα ήταν ήδη δημοφιλές στην Ευρώπη αρκετά χρόνια νωρίτερα. Η έδρα της είναι στη πόλη του Λουξεμβούργου, στο Λουξεμβούργο. 

## Ιστορία
Παρά το γεγονός ότι η CEV ιδρύθηκε μόλις στις 21 Οκτωβρίου του 1963, η πετοσφαίριση ήταν δημοφιλής στην Ευρώπη αρκετά χρόνια πριν. Η πλειοψηφία των ομάδων που παρακολούθησαν το συνέδριο, που τελικά οδήγησε στην ίδρυση της Διεθνούς Ομοσπονδίας Πετοσφαίρισης (FIVB) το 1947, ήταν από αυτή την ήπειρο. Στην πραγματικότητα, το ίδιο το θεμέλιο υποτίθεται ότι ήταν μια κίνηση από την πλευρά των ευρωπαϊκών εθνικών ομοσπονδιών.

Η πετοσφάιριση εφευρέθηκε στις ΗΠΑ, αλλά έγινε για πρώτη φορά ένα εξαιρετικά δημοφιλές άθλημα στην ανατολική Ευρώπη, αφού εισήχθη από Αμερικανούς στρατιώτες κατά τη διάρκεια του Πρώτου Παγκοσμίου Πολέμου. Μέχρι τα μέσα του αιώνα, είχε ήδη εξαπλωθεί στην υπόλοιπη ήπειρο. Πολλές τεχνικές και τακτικές που είναι κοινός τόπος στη σύγχρονη πετοσφαίριση, φέρεται να προήλθαν από ευρωπαϊκές ομάδες.

Η μακρά και σημαντική παράδοση του αθλήματος στην ήπειρο, μπορεί τουλάχιστον εν μέρει να ευθύνεται στη διοικητική δομή που υπάρχει στη CEV, σε μέγεθος και πληρότητα εν αντιθέσει με τη FIVB. Είναι ο μεγαλύτερος όλων των συνομοσπονδιών πετοσφαίρισης, όπως επίσης και αυτός που διοργανώνει το μεγαλύτερο αριθμό ετήσιων διοργανώσεων. Από το 2005, η έδρα της βρίσκεται στην πόλη του Λουξεμβούργου.

Ως προεδρεύουσα οντότητα πάνω από των ευρωπαϊκών ομοσπονδιών πετοσφαίρισης, η CEV διεξάγει ηπειρωτικές διοργανώσεις, όπως το διάσημο Ευρωπαϊκό Πρωτάθλημα (αρχής γενομένης το 1948), το Κύπελλο CEV και το Ευρωπαϊκό Λιγκ. Διεξάγει επίσης προκριματικές διοργανώσεις για τους Ολυμπιακούς Αγώνες ή για τα Παγκόσμια Πρωταθλήματα ανδρών και γυναικών, όπως και διεθνείς διοργανώσεις που λαμβάνουν χώρα σε εδάφη εθνικών ομοσπονδιών που βρίσκονται στην επικράτειά της.

## Μέλη

## Διοργανώσεις

### Σε επίπεδο Εθνικών ομάδων
;Άνδρες
*Ευρωπαϊκό πρωτάθλημα πετοσφαίρισης ανδρών 
*European Volleyball League
*Ευρωπαϊκό πρωτάθλημα πετοσφαίρισης ανδρών (κάτω των 21)
*Ευρωπαϊκό πρωτάθλημα πετοσφαίρισης ανδρών (κάτω των 19) 

;Γυναίκες
*Ευρωπαϊκό πρωτάθλημα πετοσφαίρισης γυναικών
*Ευρωπαϊκό πρωτάθλημα πετοσφαίρισης γυναικών (κάτω των 20) 
*Ευρωπαϊκό πρωτάθλημα πετοσφαίρισης γυναικών (κάτω των 18)

### Σε διασυλλογικό επίπεδο

;Άνδρες
*Τσάμπιονς Λιγκ
*Κύπελλο
*Τσάλεντζ Καπ

;Γυναίκες
*Τσάμπιονς Λιγκ
*Κύπελλο
*Τσάλεντζ Καπ

## Παραπομπές


## Εξωτερικοί σύνδεσμοι
* 

Κατηγορία:Ευρωπαϊκοί αθλητικοί διοικητικοί φορείς
Συνομοσπονδια Πετοσφαίριση
Δημοτικό Γήπεδο Σερρών

Το **Δημοτικό Γήπεδο Σερρών «Εμμανουήλ Παπάς»** είναι γήπεδο πολλαπλών χρήσεων στις Σέρρες, αλλά χρησιμοποιείται για να διεξαχθούν αγώνες ποδοσφαίρου. Είναι έδρα του Πανσερραϊκού.

## Ιστορία
Το γήπεδο χτίστηκε το 1926 και έγιναν τρεις σημαντικές ανακαινίσεις το 1976 με την κατασκευή 2 εξεδρών, το 2005 με την τοποθέτηση προβολέων και πλαστικών καθισμάτων σε όλο το γήπεδο και το 2008 με την κατασκευή ενός σκέπαστρου στη δυτική εξέδρα. Η χωρητικότητα-ρεκόρ του γηπέδου έγινε στις 25 Ιουνίου 1972 είναι 14.200 άτομα να παρακολουθούν του αγώνα Πανσερραϊκός-Λάρισα.

## Πηγές
* stadia.gr 

Σερρων
Δημοτικο Σταδιο
Κατηγορία:Πανσερραϊκός Γ.Σ. (ποδόσφαιρο)
Κατηγορία:Στάδια πολλαπλών χρήσεων στην Ελλάδα
Rocka Rolla

**Rocka Rolla** είναι ο τίτλος του πρώτου δίσκου του χέβι μέταλ συγκροτήματος Judas Priest, ο οποίος κυκλοφόρησε μέσω της "Gull Records" τo 1974.
Ο δίσκος επανακυκλοφόρησε σε μορφή CD από την "Repertoire" στις 19 Αυγούστου 2003.

## Ιστορία του δίσκου
Στις αρχές του 1974, οι Judas Priest είχαν εντάξει στη σύνθεση τους τον τραγουδιστή Ρομπ Χάλφορντ στη θέση του Αλ Άτκινς και ξεκίνησαν τις ηχογραφήσεις του πρώτου τους δίσκου στα "Olympic Studios" του νοτιοδυτικού Λονδίνου. Παραγωγός του δίσκου ήταν ο Ρότζερ Μπέην, ο οποίος δεν θέλησε να συμπεριληφθούν στην τελική έκδοση του άλμπουμ τραγούδια όπως το "*Tyrant*", το "*Victim of Changes*" και το "*Genocide*", τα οποία κατέληξαν τελικά στο δεύτερο δίσκο του συγκροτήματος, "*[[Sad Wings of Destiny]]*", δύο χρόνια αργότερα.
Η σύνθεση των τραγουδιών που συμπεριλαμβάνονται στο άλμπουμ είχε ξεκινήσει αρκετό χρονικό διάστημα πριν έλθει στο συγκρότημα ο Χάλφορντ και έτσι τρία τραγούδια αναφέρουν στους συνθέτες τους και τον Αλ Άτκινς. Το τραγούδι "*Caviar and Meths*" είχε συνολική διάρκεια 14 λεπτών αλλά στο δίσκο υπάρχει μόνο η εισαγωγή του λόγω περιορισμένης χρονικής διάρκειας του δίσκου βινυλίου.
Για την προώθηση του "*Rocka Rolla*" το συγκρότημα εμφανίστηκε στο βρετανικό τηλεοπτικό πρόγραμμα "The Old Grey Whistle Test" όπου έπαιξε ζωντανά τα τραγούδια "*Rocka Rolla*" και "*Dreamer Deceiver*". Το δίσκο ακολούθησε περιοδεία στη Γερμανία, την Ολλανδία, τη Δανία και τη Νορβηγία. Μετά το τέλος της, ο ντράμερ Τζον Χιντς απολύθηκε το 1975 και αντικαταστάθηκε από τον Άλαν Μουρ, ο οποίος ήταν μέλος του συγκροτήματος το 1971.

## Τραγούδια
1. **One for the Road** *(Halford, Downing)* - 4:34
2. **Rocka Rolla** *(Halford, Downing, Tipton)* - 3:05
3. **Winter** *(Atkins, Downing, Hill)* - 1:42
4. **Deep Freeze** *(Downing)* - 1:21
5. **Winter Retreat** *(Halford, Downing)* - 3:28
6. **Cheater** *(Halford, Downing)* - 2:59
7. **Never Satisfied** *(Atkins, Downing)* - 4:50
8. **Run of the Mill** *(Halford, Downing, Tipton)* - 8:34
9. **Dying to Meet You / Hero, Hero** *(Halford, Downing)* - 6:23
10. **Caviar and Meths** *(Atkins, Downing, Hill)* - 2:02

## Μέλη των Judas Priest
Η σύνθεση του συγκροτήματος κατά την ηχογράφηση του "***Rocka Rolla***" είχε την εξής μορφή:
**[[Ρομπ Χάλφορντ]]** - *φωνητικά*
**[[Γκλεν Τίπτον]]** - *κιθάρα*
**[[Κ.Κ. Ντάουνινγκ]]** - *κιθάρα*
**[[Ίαν Χιλ]]** - *μπάσο*
**Τζον Χιντς** - *τύμπανα*.

## Πηγές
* Allmusic review
* Sputnik Music review
* Encyclopaedia Metallum review

Κατηγορία:Δισκογραφία των Judas Priest
Κατηγορία:Άλμπουμ του 1974
Πέτεϊ Γουίλιαμς

Ο **Πήτερ «Πέτεϊ» Γουίλιαμς ΙΙΙ** (, 26 Αυγούστου 1982 - ) είναι Καναδός πρώην παλαιστής. Είναι περισσότερο γνωστός για την πορεία του στο TNA Wrestling.

## Σταδιοδρομία στην πάλη
### Πρώτα χρόνια
Ο Γουίλιαμς εκπαιδεύτηκε απο τον Σκοτ Ντ' Αμόρ το 2002 και έκανε το ντεμπούτο του στις 24 Ιανουαρίου 2002. Έπειτα πέρασε απο τις ανεξάρτητες διοργανώσεις, ενώ το 2004 υπέγραψε με το TNA Wrestling.

### TNA Wrestling
Ο Πέτεϊ Γουίλιαμς έκανε το ντεμπούτο του στο TNA τον Φεβρουάριο του 2004, ως μέλος της Ομάδας Καναδά. Αυτή η ομάδα αποτελούνταν μόνο απο Καναδούς παλαιστές και ήταν αντιπαθητική προς το κοινό. Τον Αύγουστο, ο Γουίλιαμς κέρδισε το πρώτο του Πρωτάθλημα Κατηγορίας Χ, αφού νίκησε σε ένα τουρνουά. Στη πορεία του στο TNA, κατέκτησε για άλλη μια φορά το συγκεκριμένο πρωτάθλημα. Με την Ομάδα Καναδά προσπάθησε να κερδίσει το Ομαδικό Πρωτάθλημα, αλλά δεν τα κατάφερε. Παρέμεινε στην ομάδα μέχρι το 2006 και ήταν ο τελευταίος αρχηγός. Το 2009 αποδεσμεύτηκε απο το TNA.

### Ανεξάρτητες διοργανώσεις
Το 2009 άρχισε να εμφανίζεται περιστασιακά στο Ring of Honor. Εκεί αντιμετώπισε αρκετούς παλαιστές και έφθασε να διεκδικεί το Παγκόσμιο Πρωτάθλημα ROH, χωρίς επιτυχία. Αφού σταμάτησε να εμφανίζεται στο Ring of Honor, ο Πέτεϊ Γουίλιαμς άρχισε να παλεύει στο Lucha Libre USA. Εκεί μαζί με τον Αρ Τζι Μπρούερ δημιούργησαν μια ομάδα, στοχεύοντας στο Ομαδικό Πρωτάθλημα του σόου, το οποίο και κατάφεραν να κερδίσουν το 2011. Τον Απρίλιο του 2012 σταμάτησε να αγωνίζεται εκεί.

### TNA Wrestling και απόσυρση
Το 2013 πάλεψε για το TNA σε διάφορες περιπτώσεις, μέχρι που ανακοινώθηκε πως υπέγραψε συμβόλαιο. Σύντομα, ο Γουίλιαμς στόχευσε στο Πρωτάθλημα Κατηγορίας Χ, αποτυχαίνοντας όμως να το κερδίσει. Τον Ιούλιο του 2013, έδωσε τον τελευταίο του αγώνα για το TNA.

Τον Ιούλιο του 2014 ο Γουίλιαμς ανακοίνωσε την απόσυρση του απο την επαγγελματική πάλη μετά από έναν αγώνα με τον Κρις Σέιμπιν σε ανεξάρτητη διοργάνωση.

## Στην πάλη
### Τελειωτικές κινήσεις
* Canadian Destroyer
* Sharpshooter
### Χαρακτηριστικές κινήσεις
* Canadian Legsweep
* Sitout belly to back wheelbarrow facebuster
* Missle Dropkick
* Hurricanrana

Κατηγορία:Επαγγελματίες παλαιστές
Κατηγορία:Επαγγελματίες παλαιστές του TNA
Dosed

Το **Dosed** είναι ένα τραγούδι από τους Red Hot Chili Peppers που κυκλοφόρησε ως promotional single σε ΗΠΑ και Καναδά αποκλειστικά. Έφτασε στο # 13 του  U.S. Modern Rock Tracks το 2003. To τραγούδι περιέχει 4 κιθάρες και η κάθε μία από αυτές παίζει διαφορετικό riff. Κρατάει 5 λεπτά και 11 δευτερόλεπτα και είναι το τρίτο μεγαλύτερο κομμάτι του By the Way. Στο ρεφρέν ο Anthony Kiedis και ο John Frusciante τραγουδάνε μαζί σε αρμονία.

Δε γυρίστηκε ποτέ βίντεο κλιπ και το τραγούδι δεν είχε ποτέ εκτελεστεί live πριν την περιοδεία για το >, όπου ερμηνεύτηκε για πρώτη φορά.

## Τραγούδια

1. Dosed 5:11

Κατηγορία:Τραγούδια των Red Hot Chili Peppers
Κατηγορία:Τραγούδια του 2002
Κατηγορία:Singles του 2003
Rory Gallagher (άλμπουμ)

Το **Rory Gallagher** είναι το πρώτο άλμπουμ του μπλουζ ροκ κιθαρίστα Ρόρι Γκάλαχερ, το οποίο κυκλοφόρησε το Μάιο του 1971 μέσω της δισκογραφικής εταιρείας "Capo Records" και επανεκδόθηκε στις 30 Ιανουαρίου 1999 από την "Buddha Records" με δύο επιπλέον τραγούδια, το "*Gypsy Woman*" του Μάντι Γουότερς και το "*It Takes Time*" του Ότις Ρας.
Αυτός ήταν ο πρώτος προσωπικός δίσκος του καλλιτέχνη, ο οποίος είχε  αποχωρήσει από το συγκρότημα των Taste λίγους μήνες νωρίτερα και το "Allmusic" τον χαρακτηρίζει ως συνέχεια του τελευταίου άλμπουμ των Taste, "*On the Boards*".
Το άλμπουμ ανέβηκε στο # 32 των βρετανικών τσαρτ δίνοντας στον Γκάλαχερ αρκετά μεγάλη εμπορική επιτυχία για πρώτο προσωπικό δίσκο μπλουζ καλλιτέχνη.

## Τραγούδια
1. **Laundromat** *(Gallagher)* - 4:38
2. **Just the Smile** *(Gallagher)* - 3:41
3. **I Fall Apart** *(Gallagher)* - 5:12
4. **Wave Myself Goodbye** *(Gallagher)* - 3:30
5. **Hands Up** *(Gallagher)* - 5:25
6. **Sinner Boy** *(Gallagher)* - 5:04
7. **For the Last Time** *(Gallagher)* - 6:35
8. **It's You** *(Gallagher)* - 2:38
9. **I'm not Surprised** *(Gallagher)* - 3:37
10. **Can't Believe It's True** *(Gallagher)* - 7:16

## Θέσεις τσαρτ
***Rory Gallagher*** *(άλμπουμ)*

***Επίσημη κυκλοφορία: [[23 Μαΐου]] [[1971]]***

## Βραβεία
***Rory Gallagher*** *(άλμπουμ)*
Ηνωμένο Βασίλειο (*BPI Certification*): Χρυσός

## Οι μουσικοί
Οι μουσικοί οι οποίοι συμμετείχαν στις ηχογραφήσεις του "*Rory Gallagher*" είναι οι εξής:

*Ρόρι Γκάλαχερ - φωνητικά, κιθάρα
*Τζέρι ΜακΑβόι - μπάσο
*Γουίγκαρ Κάμπελ - κρουστά, τύμπανα
*Βίνσεντ Κρέιν - πιάνο

## Πηγές
* Allmusic review
* CD Releases
* Sputnik Music review
* Επίσημο site του Rory Gallagher
* Βρετανικά τσαρτ
* Βραβεύσεις από τη BPI

Κατηγορία:Δισκογραφία του Ρόρι Γκάλαχερ
Κατηγορία:Άλμπουμ του 1971
Abies nebrodensis

Η **σικελική ελάτη** (***Abies nebrodensis***) είναι ένα είδος ελάτης ενδημικό στα όρη Νεμπρόντι και Μαντόνιε στη βόρεια Σικελία. Είναι ένα μεσαίου μεγέθους αειθαλές κωνοφόρο δέντρο που φτάνει σε ύψος 15 έως 25 m και έχει διάμετρο κορμού μέχρι 1 m. Συναντάται σε υψόμετρα 1.400-1.600 m. Ως αποτέλεσμα της αποδάσωσης, είναι πλέον εξαιρετικά σπάνια, με μόλις 21 επιβιώσαντα ενήλικα δέντρα· προγράμματα επαναφύτευσης αντιμετωπίζουν περιορισμένη επιτυχία λόγω της έντονης βόσκησης από ζώα που ανήκουν σε ντόπιους κτηνοτρόφους και αγρότες. Ταξινομείται ως κινδυνεύον άμεσα με εξαφάνιση από την IUCN Red List

Τα φύλλα είναι βελονοειδή, επίπεδα, μήκους 1,5-2,5&nbsp;cm και πλάτους 2&nbsp;mm με πάχος 0,5&nbsp;mm, λεία σκούρα πράσινα από πάνω και με δύο πρασινωπές-λευκές στιβάδες με στόματα από κάτω.

Συνδέεται στενά με τη λευκή ελάτη (*Abies alba*), η οποία την αντικαθιστά στα Απέννινα όρη της Ιταλίας και αλλού περαιτέρω βόρεια στην Ευρώπη· μερικοί βοτανικοί θεωρούν τη σικελική ελάτη ως ποικιλία της λευκής ελάτης, ως *Abies alba var. nebrodensis*.

## Παραπομπές


## Αναφορές
* 
*  - *Database entry includes a brief justification of why this species is critically endangered and the criteria used.*

Κατηγορία:Πευκοειδή
Κατηγορία:Σικελία
Ισαβέλλα ντε Λα Ρος

Η **Ισαβέλλα ντε Λα Ρος**, *[[Γαλλική γλώσσα|γαλλικά:]] Isabelle de La Roche* (απεβ. πριν το 1291) από τον Οίκο των ντε Λα Ρος ήταν Βουργουνδή ευγενής του Πριγκιπάτου της Αχαΐας, βαρόνη της Καρύταινας. 

## Βιογραφία
Ήταν κόρη του Γκυ Α΄ ντε Λα Ρος δούκα των Αθηνών και της συζύγου του από τον Οίκο των ντε Μπρυγιέρ. Αδελφούς είχε τον Γουλιέλμο Α΄ και το Ιωάννη Α΄, δούκες των Αθηνών.

Πρώτα παντρεύτηκε τον Γοδεφρείδος ντε Μπρυγέρ βαρόνο της Καρύταινας. Μετά τον θάνατο του άνδρα της το 1272 η βαρονία της Καρύταινας, λόγω του ότι δεν είχαν απογόνους, πέρασε στον επικυρίαρχο της βαρονίας, τον Γουλιέλμο Β΄ πρίγκιπα της Αχαΐας, όμως εκείνος της παραχώρησε τη μισή βαρονία. Τότε εμφανίστηκε κάποιος συγγενής του ανδρός της, με την ονομασία Πεστέλ (Pestel) ντε Μπρυγέρ, ο οποίος διεκδίκησε το μερίδιο που κατείχε η Ισαβέλλα, όμως ο Γουλιέλμος Β΄ αρνήθηκε να το αφαιρέσει από την Ισαβέλλα και να το δώσει σε αυτόν.

Το 1277 ξαναπαντρεύτηκε με τον Γαλλικής καταγωγής Ούγο ντε Μπριέν κόμη του Μπριέν και του Λέτσε και ο γάμος τους τελέστηκε στην Ανδραβίδα. Μετά τον γάμο τους, αναχώρησαν για το Λέτσε της Απουλίας, αφήνοντας στη βαρονία επίροπο. Στην Απουλία απεβίωσε μετά από λίγα χρόνια η Ισαβέλλα (1290).

## Οικογένεια
Παντρεύτηκε πρώτα τον Γοδεφρείδο ντε Μπρυγέρ βαρόνο της Καρύταινας, ο οποίος απεβίωσε το 1272· δεν απέκτησαν τέκνα.

Το 1277 η Ισαβέλλα έκανε δεύτερο γάμο με τον Ούγο του Μπριέν κόμη του Λέτσε και είχε τέκνο:
* Γκωτιέ Ε΄ του Μπριέν π. 1278-1311, κόμης του Μπριέν, δούκας των Αθηνών και διεκδικητής του Λέτσε, του Τάραντα, της Ιερουσαλήμ και της Κύπρου.

## Παραπομπές


## Πηγές
* Ιστορία της Φραγκοκρατίας εν Ελλάδι (1204-1566) / Ουΐλλιαμ Μίλλερ, μετάφρ. Σπυρ. Π. Λάμπρου, μετά προσθηκών και βελτιώσεων, Εν Αθήναις Ελληνική Εκδοτική Εταιρεία, 1909-1910

Κατηγορία:Οικογένεια ντε Λα Ρος
Κατηγορία:Βαρωνία της Καρύταινας
Κατηγορία:Βαρωνέσσες του Πριγκιπάτου της Αχαΐας
Κατηγορία:Οίκος του Μπριέν
Ντάνα Ντραγκομίρ

Η **Ντάνα Ντραγκομίρ** (*Dana Dragomir*, γενν. Βουκουρέστι 1964), είναι διακεκριμένη Ρουμάνα φλαουτίστρια καλλιτέχνις με πολλές εκδόσεις δισκογραφικής παρουσίας στον διεθνή μουσικό χώρο. Συνεργάστηκε με τον επίσης Ρουμάνο συνθέτη Γκεόργκε Ζαμφίρ και ειδικεύθηκε στην χρήση της πολυκάλαμης σύριγγος (Pan flute) των 25, 28 ακόμα και 30 αυλών. Τα τελευταία χρόνια ζει στη Σουηδία, μετά τη συνεργασία της με το γνωστό σουηδικό συγκρότημα ABBA.

## Άλμπουμ
[thumb|right|205px|[Χιλή|Χιλιανός αυλός του Πάνα δύο σειρών]]
Το πρώτο της άλμπουμ ήταν το «Fluty Romances» που κυκλοφόρησε το 1991 και συμπεριλάμβανε την επιτυχία *Mio*, *min mio* και το δεύτερο το «Demiro» (1992) με το *Chiquitita*. 
*1991 Fluty Romances
*1992 Demiro
*1993 Traditional
*1994 Samling
*1995 Gheorghe Zamfir-Dana Dragomir (Panflöits favoriter)
*1996 PanDana
*1997 I en klosterträdgård
*1999 Favoriter
*1999 Pan is alive and Well
*2000 100% Dana Dragomir
*2007 Älskade svenska visor
*2011 "20" The best of me
*2014 Frost

## Εξωτερικοί σύνδεσμοι
* Βιογραφικά

Κατηγορία:Φλαουτίστες
Κατηγορία:Ρουμάνοι μουσικοί
Σταύρος Νάλλης

Ο **Σταύρος Νάλλης** ή **Νάλης**, ήταν σημαντικός Έλληνας Μακεδονομάχος και ιατρός από τη Γραδέσνιτσα Μοριχόβου.

## Βιογραφικά στοιχεία
Ο Σταύρος Νάλλης γεννήθηκε στα μέσα του 19ου αιώνα στη Γραδέσνιτσα Μοριχόβου. Κατάγονταν από παλιά και επιφανή οικογένεια της Γραδέσνιτσας. Ο αδελφός του Τραϊανός ήταν ένας από τους έξι Έλληνες βουλευτές της Μακεδονίας στην Οθωμανική εθνοσυνέλευση μετά την επανάσταση των Νεότουρκων. Ο Σταύρος Νάλλης σπούδασε ιατρική και άσκησε το επάγγελμα του χειρουργού ιατρού στο Μοναστήρι. Πρωτοστάτησε στην οργάνωση των Ελλήνων του Μοναστηρίου, ενώ ταυτόχρονα περιέθελψε πολλούς Μακεδονομάχους. Τον Ιανουάριο του 1904 συγκρότησε μαζί με τον μεγαλέμπορο Σπυρίδωνα Δούμα και τον ιατρό Κωνσταντίνο Μιχαήλ (Μόναχο), την Εσωτερική Οργάνωση Μοναστηρίου που υπήρξε η σημαντικότερη οργάνωση των Ελλήνων της Πελαγονίας, με σπουδαία προσφορα στο Μακεδονικό Αγώνα, τόσο στον τομέα του ένοπλου αγώνα, όσο και στο τομέα της οικονομικής κυριαρχίας στην περιοχή. Τον Οκτώβριο του 1904 ήλθε σε επαφή με τον αξιωματικό Κωνσταντίνο Μαζαράκη Αινιάνα στο Μοναστήρι, προκειμένου να συντονίσουν τη δράση των Ελληνικών ένοπλων τμημάτων.

## Παραπομπές


Κατηγορία:Μακεδονομάχοι
Κατηγορία:Έλληνες χειρουργοί
Κατηγορία:Πρόκριτοι